ناتو حربی کمیته‌سینین باشقانی آدمیرال روب باوئر، روسیانین یاز آیلاریندا اوکراینادا یئنیسالدیری تشکیل ائتمه احتیمالینین یوکسک اولدوغونو سؤیله‌دی.
ناتونون ان اۆست سویه حربی مسئولو اولان روب باوئر، تورکیه‌نی باش قرارگاه باشقانی ژنرال یاشار گولرین تمثیل ائتدیگی ناتو باش قرارگاه باشقانلاری ییغینجاغینین سونون‌دا مطبوعات کنفرانسی تشکیل ائتدی.
باوئر، روسیانین یئنی بیر سالدیری تشکیل ائتمه احتیمالینه قارشی سوالی جاوابلاندیرارکن، روسیانین استراتژیک هدفلرینین دییشمه‌دیگینی، بو سببله ده یئنی بیر سالدیری گؤزله‌دیکلرینی سؤیله‌دی.
روب باوئر  "بو، بیزیم تام آرخایین اولدوغوموز بیر شئی دئییل، آنجاق وارساییملار اساسیندا، استراتژیک هدفلرینی دییشدیرمه‌دیلرسه‌، ان یوکسک احتیمال ایله یازدا یئنی بیر سالدیری تشکیل ائده‌جکلر" دئدی.
اوکراینانین دا آرتیق بو فیکره صاحب اولدوغونو قید ائد‌ن باوئر، "اوکراینالیلارین بونا حاضر اولماسی لازیم‌دیر" دئیه دانیشدی.
روسیا قوشونلاری ۲۴ فوریه‌ده اوکراینایا سالدیری تشکیل ائتمیشدی.
